Document ID: 31998D0222

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαρτίου 1998 για τροποποίηση της απόφασης 92/486/ΕΟΚ για τον καθορισμό των κανόνων συνεργασίας μεταξύ του κεντρικού συστήματος εξυπηρέτησης Animo και των κρατών μελών (Κείμενο που παρουσιάζει ενδιαφέρον για τον ΕΟΧ) (98/222/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την απόφαση 92/118/ΕΟΚ (2), και ιδίως το άρθρο 20 παράγραφος 3,
Εκτιμώντας:
ότι σε συνέχεια των διαφόρων εργασιών που πραγματοποιήθηκαν σε κοινοτικό επίπεδο, κυρίως κατά τις μελέτες και το σεμινάριο, πρέπει να αναθεωρηθεί η αρχιτεκτονική του δικτύου Animo για να δημιουργηθεί ένα κτηνιατρικό σύστημα στο οποίο θα ενταχθούν οι διάφορες μηχανογραφημένες εφαρμογές 7
ότι πρέπει να τροποποιηθεί η απόφαση 92/486/ΕΟΚ της Επιτροπής, της 25ης Σεπτεμβρίου 1992, για τον καθορισμό των λεπτομερειών συνεργασίας μεταξύ του κεντρικού συστήματος εξυπηρέτησης Animo και των κρατών μελών (3), όπως τροποποιήθηκε τελευταία από την απόφαση 97/395/ΕΚ (4), για να προβλεφθεί μια μεταβατική περίοδος 7 ότι πρέπει, εξάλλου, να καθοριστούν ορισμένες προθεσμίες για την επανεξέταση του σημερινού καθεστώτος 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 92/486/ΕΟΚ τροποποιείται ως εξής:
1. Στο άρθρο 2α, προστίθεται η ακόλουθη παράγραφος 3:
«3. Για την περίοδο από 1ης Απριλίου 1998 έως 31 Μαρτίου 1999, οι αρχές συντονισμού που προβλέπονται στο άρθρο 1 μεριμνούν ώστε οι συμβάσεις οι οποίες αναφέρονται στο εν λόγω άρθρο να παραταθούν για μια περίοδο ενός έτους.
Στο πλαίσιο αυτής της παραγράφου λαμβάνεται υπόψη η ακόλουθη τιμολόγηση:
386 Ecu ανά μονάδα (κεντρική μονάδα, τοπική μονάδα, μεθοριακή υπηρεσία επιθεώρησης) για σύνολο μονάδων Animo, όπως προκύπτει από την απόφαση 96/295/ΕΚ που τροποποιήθηκε τελευταία από την απόφαση 98/167/ΕΚ (*).
(*) ΕΕ L 62 της 3. 3. 1998, σ. 33.»
2. Προστίθεται το ακόλουθο άρθρο 5α:
«Αρθρο 5αΗ παρούσα απόφαση θα επανεξεταστεί πριν:
- την 1η Οκτωβρίου 1998 για να ληφθεί υπόψη το θέμα των άμεσων διασυνδέσεων με τα εθνικά κέντρα εξυπηρέτησης,
- στις 31 Ιανουαρίου 1999 για να ληφθεί υπόψη η εξέλιξη της κατάστασης όσον αφορά την ανάπτυξη της αρχιτεκτονικής του δικτύου Animo.»
Άρθρο 2
Η παρούσα απόφαση αρχίζει να ισχύει την 1η Απριλίου 1998.
Άρθρο 3
Η παρούσα απόφαση απευθύνται στα κράτη μέλη.
Βρυξέλλες, 18 Μαρτίου 1998.

Labels: 12
3
17
6